
[bookmark: _Toc488240860]Εισαγωγή
Το Υπουργείο Περιβάλλοντος και Ενέργειας υλοποιεί το έργο των δασικών χαρτών, εκπληρώνοντας μια συνταγματική απαίτηση περισσότερων των 40 ετών. 
Η ανάρτηση για πρώτη φορά ενός μεγάλου ποσοστού χαρτών (στο 35% της έκτασης της χώρας σε σχέση με το μόλις 1,5% κατά το παρελθόν) οδήγησε στην αποκάλυψη σημαντικών προβλημάτων χρήσεων γης και διαχείρισης του δασικού χώρου και εν γένει της υπαίθρου, τα οποία απαιτούσαν επίλυση, τόσο με αλλαγές στη νομοθεσία των δασικών χαρτών, όσο και σε αυτή της προστασίας των δασικών οικοσυστημάτων. 
Το Υπουργείο δημιούργησε διαρκή διυπουργική ομάδα εργασίας και οργάνωσε εντατικές διαδικασίες διαβούλευσης σε πολλές περιοχές της Ελλάδας, ενημερώθηκε για τις απόψεις των διάφορων ενδιαφερομένων μερών και έχει προχωρήσει ήδη σε σειρά ρυθμίσεων (νόμοι, ΚΥΑ, ΥΑ και εγκυκλίους) για τη δημιουργία εργαλείων που εξυπηρετούν τους πολίτες, ενώ ετοιμάζονται και λοιπές εφαρμοστικές αποφάσεις για να συνεχιστεί απρόσκοπτα η διαδικασία της κατάρτισης των δασικών χαρτών.
Τα βασικά χαρακτηριστικά του έργου έχουν ως εξής:
· Πρόκειται για τη μεγαλύτερη σε έκταση ανάρτηση που έγινε ποτέ στη χώρα (35%), 42 χρόνια μετά τη συνταγματική επιταγή
· Οριοθετείται και διασφαλίζεται ο δασικός χώρος
· Ενημερώνεται άμεσα ο πολίτης για τον χαρακτήρα της έκτασης
· Αποδεσμεύεται η Δασική Υπηρεσία από μια χρονοβόρα διαδικασία (πράξεις χαρακτηρισμού)
· Τακτοποιείται η σχέση δάσους – γεωργικής εκμετάλλευσης
· Μπορεί να προχωρήσει απρόσκοπτα το Εθνικό Κτηματολόγιο και να υπάρχει ασφάλεια δικαίου.
Συνοπτικά ο Πίνακας δείχνει την κατανομή των νομοθετικών και λοιπών παρεμβάσεων του τομέα Δασικών Οικοσυστημάτων για το προηγούμενο εξάμηνο.

[bookmark: _Toc488240861] (
Προτείνουμε απόλυτα λογικές τροποποιήσεις στη δασική νομοθεσία για την εξυπηρέτηση των πολιτών που επηρεάζονται από τους δασικούς χάρτες
)Νέες ρυθμίσειςμε την Υπουργική τροπολογία (7/17)
Με τις νέες τροπολογίες που καταθέτουμε στο νομοσχέδιο του Υπουργείου Εσωτερικών«ΡΥΘΜΙΣΕΙΣ ΓΙΑ ΤΟΝ   ΕΚΣΥΓΧΡΟΝΙΣΜΟ   ΤΟΥ   ΘΕΣΜΙΚΟΥ   ΠΛΑΙΣΙΟΥ   ΟΡΓΑΝΩΣΗΣ   ΚΑΙ ΛΕΙΤΟΥΡΓΙΑΣ ΤΩΝ ΔΗΜΟΤΙΚΩΝ ΕΠΙΧΕΙΡΗΣΕΩΝ ΥΔΡΕΥΣΗΣ ΑΠΟΧΕΤΕΥΣΗΣ (Δ.Ε.Υ.Α.). ΡΥΘΜΙΣΕΙΣ   ΣΧΕΤΙΚΕΣ ΜΕ  ΤΗΝ  ΟΡΓΑΝΩΣΗ,  ΤΗ ΛΕΙΤΟΥΡΓΙΑ,   ΤΑ ΟΙΚΟΝΟΜΙΚΑ   ΚΑΙ   ΤΟ   ΠΡΟΣΩΠΙΚΟ   ΤΩΝ   Ο.Τ.Α.   ΕΥΡΩΠΑΪΚΟΙ   ΟΜΙΛΟΙ ΕΔΑΦΙΚΗΣ ΣΥΝΕΡΓΑΣΙΑΣ. ΜΗΤΡΩΟ ΠΟΛΙΤΩΝ ΚΑΙ ΑΛΛΕΣ ΔΙΑΤΑΞΕΙΣ»επιδιώκουμε να ρυθμίσουμε θέματα που αφορούν στη δασική νομοθεσία, απλοποιώντας διαδικασίες και διευκολύνοντας και τις οικονομικές δραστηριότητες.
Οι προτεινόμενες ρυθμίσεις στη δασική νομοθεσία κατά θεματική έχουν ως εξής:
[bookmark: _Toc488240862]Θέματα που αφορούν τους ΔασικούςΧάρτες μετά την ολοκλήρωση της ανάρτησής ή κύρωσής τους
Οικοδομικές άδειες
Απελευθερώνεται η έκδοση οικοδομικών αδειών, οι οποίες μπορούν να εκδοθούν, άμεσα μετά την λήξη της υποβολής αντιρρήσεων, μετά από αίτηση του ενδιαφερόμενου και έκδοση από τη Διεύθυνση Δασών του νομού βεβαίωσης, ότι η έκταση είναι ΑΑ, δηλαδή υπήρξε ανέκαθεν μη δασική (εφόσον δεν έχουν ασκηθεί αντιρρήσεις,ή δεν είναι στις εξαιρέσεις από την αναδάσωση).
Με την επιλογή αυτή δεν χρειάζεται να περιμένει ο πολίτης τη μερική κύρωση του χάρτη, κάτι που αποτελεί επιτάχυνση τουλάχιστον δύο μηνών.
Απαλλαγή του πολίτη από την υποχρέωση να απευθύνεται στη Δασική Υπηρεσία για βεβαίωση του χαρακτήρα της έκτασης. 
Ο δασικός χάρτης, είτε αναρτημένος είτε κυρωμένος, είναι ένα έγκυρο δημόσιο έγγραφο. Ο οποιοσδήποτε έχει πρόσβαση στο περιεχόμενό του. Δίνεται η δυνατότητα να βεβαιώνει τον χαρακτήρα της έκτασης επάνω στο τοπογραφικό διάγραμμα ο συντάκτης αυτού.
Δεν χρειάζεται πλέον ο πολίτης να προσφεύγει στη Δασική Υπηρεσία για να αποκτήσει βεβαίωση για το χαρακτήρα αυτής. Μειώνεται με αυτό τον τρόπο η γραφειοκρατία και βελτιώνεται η σχέση πολίτη-δημοσίου. Ο συντάκτης του τοπογραφικού είναι υποχρεωμένος να αναφέρει αν το περιεχόμενο του χάρτη είναι προσωρινό ή οριστικό.
Απαλλαγή του πολίτη, μετά την κύρωση του δασικού χάρτη, από την υποχρέωση να απευθύνεται στα κτηματολογικά γραφεία. 
Στις περιοχές με κτηματογράφηση ο πολίτης είχε την υποχρέωση να προσφεύγει στα κτηματολογικά γραφεία για να πάρει πιστοποιητικό βεβαίωσης χαρακτήρα της έκτασης για τη μεταβίβαση δασικού χαρακτήρα εκτάσεων, με αρκετές καθυστερήσεις. 
Με την τροπολογία δίνουμε την αρμοδιότητα βεβαίωσης χαρακτήρα της έκτασης για τη μεταβίβαση δασικού χαρακτήρα εκτάσεων μόνο στις Διευθύνσεις Δασών των Νομών. Έτσι γίνεται άμεση η ανταπόκριση στα αιτήματα των πολιτών. 
Προσθέτουμε, επίσης, διάταξη ότι όταν η έκταση δεν είναι δασικού χαρακτήρα δεν χρειάζεται το παραπάνω πιστοποιητικό και θα αναγράφει ο τοπογράφος στο τοπογραφικό ότι η έκταση είναι ΑΑ, δηλαδή ανέκαθεν μη δασική.

[bookmark: _Toc488240863]Παραχωρητήρια και δασικοί χάρτες
Δίνεται παράταση για τρία χρόνια ώστε να γίνουν τα προσωρινά παραχωρητήρια της δασικής νομοθεσίας οριστικά. Προσωρινά μπορεί να ήταν, για παράδειγμα, λόγω μη αποπληρωμής όλου του τιμήματος, ή άλλης υποχρέωσης. Το περιθώριο των τριών χρόνων κάνει αυτή τη στιγμή και τα προσωρινά παραχωρητήρια να είναι νόμιμες πράξεις της διοίκησης. 
Δεν απαιτείται λοιπόν η υποβολή αντίρρησης από την πλευρά του κατόχου τους. Η έκταση βρίσκεται σε νόμιμη αλλαγή χρήσης.
 
[bookmark: _Toc488240864]Δασωμένοι Αγροί
Στον 4467/2017 περάσαμε την εξής ευεργετική διάταξη: 
Στις ρυθμίσεις των δασωμένων αγρών μπορούν να εντάσσονται και 
· πρώην αγροτικές εκτάσεις που ναι μεν είχαν δασωθεί κάποτε, 
· για τις οποίες είναι λυμένο το ιδιοκτησιακό έναντι του δημοσίου
· αλλά τώρα (όταν γίνεται η αίτηση του ενδιαφερόμενου και εξετάζεται η έκταση από τον Δασάρχη) μπορεί να μην έχουν δασικό χαρακτήρα. 
Αυτό επεκτείνεται και σε εκτάσειςμε τίτλο ως το 2004. Άρα επιπλέον ισχύει:
· πρώην αγροτικές εκτάσεις που ναι μεν είχαν δασωθεί κάποτε, 
· για τις οποίες υπάρχουν τίτλοι μετά το 1946, αλλά όχι νεότεροι της 8-8-2004
· αλλά τώρα (όταν γίνεται η αίτηση του ενδιαφερόμενου και εξετάζεται η έκταση από τον Δασάρχη) μπορεί να μην έχουν δασικό χαρακτήρα.
Συνολικά, λοιπόν, για τους δασωμένους αγρούς ισχύει ο παρακάτω Πίνακας, ο οποίος δίνει πολλές διευκολύνσεις σε πολίτες που βρίσκονται σε αναρτημένο δασικό χάρτη.
Οι πολίτες, αντί της αντίρρησης, θα πρέπει να εξετάζουν εάν μπορούν να μπουν στις διατάξεις του άρθρου 67 του ν 998/79 περί δασωμένων αγρών.
Πίνακας 1. Διάταξη περί δασωμένων αγρών (άρθρο 67 ν. 998/79)
	
	Σημερινή μορφή δασωμένου αγρού

	Ύπαρξη τίτλων
	Δάσος
	Δασική έκταση
	Άλλη μορφή
(αγροτική κλπ)

	Τίτλοι προ της 23/2/1946
	Η έκταση παραμένει ιδιωτικό δάσος
	Η έκταση τίθεται εκτός δασικής νομοθεσίας
	Η έκταση τίθεται εκτός δασικής νομοθεσίας

	Τίτλοι μεταξύ 23/2/1946 και 8/8/2004
	Η έκταση παραμένει δάσος
	Η έκταση μπορεί να διατεθεί για γεωργική ή δενδροκομική καλλιέργεια
	Η έκταση μπορεί να διατεθεί για γεωργική ή δενδροκομική καλλιέργεια



[bookmark: _Toc488240865] Επιτροπές Δασολογίου
Με τον ν 4467/2017 επιτρέψαμε την λειτουργία των Επιτροπών Δασολογίου επί αναρτημένου δασικού χάρτη (προβλεπόταν μόνο επί κυρωμένου). Οι Επιτροπές Δασολογίου αποφαίνονται επί του ειδικότερου χαρακτηρισμού –Δ- του δασικού χάρτη, δηλαδή αν η έκταση είναι Δάσος ή χαρακτηρίζεται ως Δασική Έκταση.
Διαπιστώθηκε ότι η σύστασή τους ήταν δύσκολη λόγω της παλαιότερης πρόβλεψης να προεδρεύει σε όλες τις Επιτροπές Δασολογίου μιας Αποκεντρωμένης Διοίκησης  ο Διευθυντής Συντονισμού και Επιθεώρησης Δασών. 
Με την τροπολογία Πρόεδρος των Επιτροπών δασολογίου θα είναι ο Διευθυντής Δασών του Νομού. Έτσι,απελευθερώνουμε και επιταχύνουμε τις Επιτροπές, οπότε απελευθερώνονται και οι επιτρεπτές επεμβάσεις/δραστηριότητες επί δασικού χαρακτήρα εκτάσεων.
Επίσης, υπήρχε η πρόβλεψη για επιλογή ως γραμματέα των επιτροπών υπάλληλου Δ.Ε. διοικητικού υπηρεσίας της οικείας Αποκεντρωμένης Διοίκησης. Διαπιστώθηκε ότι δεν υπάρχει επαρκής αριθμός τέτοιων υπαλλήλων.
Ξεμπλοκάρουμε την αδυναμία αυτή θέτοντας ως γραμματέα υπάλληλο Δ.Ε. των οικείων Δασικών Υπηρεσιών.
[bookmark: _Toc488240866]Τεχνητές φυτείες
Πριν τον ν 4280/2014 μπορούσαν να χαρακτηρίζονται ως δάση και οι τεχνητές φυτείες που προέκυψαν από προγράμματα δάσωσης. Με το ν 4280/2014 αυτές έχουν εξαιρεθεί από τη δασική νομοθεσία. 
Με την τροπολογία προβλέπεται να εκδίδεται διαπιστωτική πράξη που να χαρακτηρίζει αυτές τις εκτάσεις (τεχνητές φυτείες), ως εκτός δασικής νομοθεσίας (διότι είναι τεχνητές φυτείες που δημιουργήθηκαν από τους ιδιοκτήτες τους για προγράμματα δάσωσης). 
[bookmark: _Toc488240867]Τακτοποίηση εκτάσεων και λοιπών επεμβάσεων
Αποτελεί νομοτεχνική βελτίωση για τις εκτάσεις που εκχερσώθηκαν για γεωργική εκμετάλλευση μεταξύ 1975-2007. Ουσιαστικά απαλείφονται σημαντικοί περιοριστικοί όροι που αφορούν εκτάσεις στις οποίες έχει διαμορφωθεί εδώ και χρόνια ένα αγροτικό περιβάλλον.
Δίνεται, επίσης, παράταση τριών (3) ετών για τη νομιμοποίηση υφιστάμενων επεμβάσεων σε δασικού χαρακτήρα εκτάσεις, όπως κτηνοτροφικές εγκαταστάσεις, υδατοκαλλιέργειες, Ιεροί Ναοί, χιονοδρομικά κέντρα, έργα ύδρευσης, αθλητικές εγκαταστάσεις των ΟΤΑ, κατασκηνώσεις, κτλ.
[bookmark: _Toc488240868]Περί Δασικών Συνεταιρισμών
Αποτελεί Νομοτεχνική βελτίωση του Ν. 4423/2016. Ο Νόμος προβλέπει ότι οι δασικοί συνεταιρισμοί συστήνονται με 21 άτομα. 
Σε δύο σημεία του νόμου προβλέπεται ότι αυτοί διαλύονται όταν η σύνθεσή τους πέσει κάτω από 25 άτομα. Με νομοτεχνική ρύθμιση διορθώνουμε αυτό το λάθος.


[bookmark: _Toc488240869]Βελτιωτικές Ρυθμίσειςτου ΥΠΕΝ
Τον Ιούλιο του 2017 εκδόθηκαν δύο σημαντικά εργαλεία που διευκολύνουν το έργο των δασικών χαρτών:
· Κοινή Υπουργική Απόφαση με το Υπουργείο Αγροτικής Ανάπτυξης και Τροφίμων, η οποία βοηθά πολίτες, κύρια αγρότες, των οποίων η γη βρίσκεται σε δασικού χαρακτήρα έκταση (ΚΥΑ 158298/3670/04.07.2017)
· Εγκύκλιος της Γενικής Διεύθυνσης Ανάπτυξης και Προστασίας Δασών και Αγροπεριβάλλοντος του ΥΠΕΝ, η οποία βοηθά τις Δασικές Υπηρεσίες να εφαρμόσουν ομοιογενώς τα νομοθετικά εργαλεία του τελευταίου διαστήματος (Εγκύκλιος 158577/1580/04.07.2017) (
Έκδοση δύο νέων εργαλείων που εξυπηρετούν τους πολίτες και τη Δασική Υπηρεσία
). 
Πιο αναλυτικά:
[bookmark: _Toc488240870]ΚΥΑ 158298/3670/04.07.2017
Αφορά στην εφαρμογή των διατάξεων τακτοποίησης γεωργικών εκμεταλλεύσεων σε δασικού χαρακτήρα εκτάσεις σε περιοχές των αναρτημένων δασικών χαρτών 
Με την ΚΥΑ αυτή καθορίζεται ο τρόπος συνεργασίας της Γενικής Διεύθυνσης Ανάπτυξης και Προστασίας Δασών και Αγροπεριβάλλοντος του ΥΠΕΝ, της ΕΚΧΑ ΑΕ και του ΟΠΕΚΕΠΕ όσον αφορά τον τρόπο ταυτοποίησης των γεωργικών εκμεταλλεύσεων σε δασικού χαρακτήρα εκτάσεις και την ενημέρωση των πολιτών που επηρεάζονται από την ανάρτηση των δασικών χαρτών, όπως δείχνει το Σχήμα 1.

Σχήμα 1. Υποχρεώσεις φορέων της ΚΥΑ
· Με βάση την ΚΥΑ δεν απαιτείται η προσκόμιση βεβαίωσης ένταξης της έκτασης στο ΟΣΔΕ, αλλά ταυτοποίηση της έκτασης μόνο με την προσκόμιση του τοπογραφικού διαγράμματος.
· Η Δασική Υπηρεσία βεβαιώνει με ενέργειές της και επί της εφαρμογής της ΕΚΧΑ ότι η έκταση είναι ενταγμένη στο ΟΣΔΕ για μία χρονιά μεταξύ 2014 έως 2017.
Με βάση την ΚΥΑ ενημερώθηκαν από τον ΟΠΕΚΕΠΕ προσωπικά όλοι οι αγρότες των οποίων η έκταση είναι σε δασικού χαρακτήρα γη ώστε απευθυνθούν στη Δασική Υπηρεσία για τις κατάλληλες ενέργειες, όπως αυτές περιγράφονταν σε φυλλάδια που ετοίμασε το ΥΠΕΝ και απεστάλησαν στους ίδιους τους αγρότες, στα ΜΜΕ και στο site της ΕΚΧΑ ΑΕ (Εικόνα 1).
[image: ][image: ]
Εικόνα 1. Ενημερωτικό φυλλάδιο και κείμενο για τους αγρότες

[bookmark: _Toc488240871]Εγκύκλιος 158577/1580/04.07.2017
Αφορά την εφαρμογή των Νόμων 4462/2017 και 4467/2017 που ψηφίστηκαν τον Μάρτιο και Απρίλιο 2017 αντίστοιχα.
Η εγκύκλιος δίνει διευκρινήσεις για τη νομοθεσία των δασικών χαρτών και τις διατάξεις της δασικής νομοθεσίας που τους επηρεάζουν, όπως αυτές τροποποιήθηκαν με τους παραπάνω δύο νόμους.
Η διευκρινιστική εγκύκλιος προέκυψε μετά από τα ερωτήματα των στελεχών των Διευθύνσεων Δασών, των Δασαρχείων και των ΣΥΑΔΧ που τέθηκαν προς τον Αναπληρωτή Υπουργό και τα στελέχη της Γενικής Διεύθυνσης Ανάπτυξης και Προστασίας Δασών και Αγροπεριβάλλοντος του ΥΠΕΝ κατά τη διάρκεια των επιτυχημένων εκπαιδευτικών σεμιναρίων για τους Δασικούς Χάρτες που διοργάνωσε το ΥΠΕΝ στις 15 και 18 Μαΐου 2017 σε Θεσσαλονίκη και Αθήνα αντίστοιχα.

Εικόνα 2. Σεμινάριο εκπαίδευσης στελεχών Δασικών Υπηρεσιών (Αθήνα, 18/5/2017)
Με την εγκύκλιο αυτή επιδιώκεται η ομοιογενής εφαρμογή των διατάξεων από όλες τις Υπηρεσίες, η διευκόλυνση των δασικών υπαλλήλων, αλλά και η καλύτερη εξυπηρέτηση των πολιτών ως απόρροια των παραπάνω.
Με τη συγκεκριμένη εγκύκλιο δίνονται οδηγίες, μεταξύ άλλων, για τα ακόλουθα ζητήματα:
· Εφαρμογή της διάταξης περί εξαίρεσης από την υποχρέωση αναδάσωσης όσων εκτάσεων ήταν ανέκαθεν γεωργικές, αλλά στο δασικό χάρτη παρουσιάζονται ως αναδασωτέες.
· Η σειρά εξέτασης από τις Επιτροπές Εξέτασης των Αντιρρήσεων (ΕΠΕΑ) των εργαλείων που έχει νομοθετήσει το ΥΠΕΝ (α. αίτηση πρόδηλου σφάλματος, β. αντίρρηση επί του περιεχομένου δασικού χάρτη και γ. αίτηση εξαγοράς/έγκρισης επέμβασης εκχερσωμένης έκτασης δασικού χαρακτήρα) εφόσον όλα ή δύο από αυτά χρησιμοποιηθούν από τους πολίτες.
· Χειρισμός πρόδηλων σφαλμάτων που δηλώνονται αυτεπάγγελτα από την Δασική Υπηρεσία είτε με αίτηση των πολιτών
· Περιπτώσεις ατέλειας υποβολής αντίρρησης
· Περιπτώσεις ελλιπών φακέλων αντιρρήσεων
· Δαπάνη αναδάσωσης σε εκτάσεις δασικού χαρακτήρα που εκχερσώθηκαν μετά το 1975
· Εκτίμηση της αντικειμενικής αξίας για την εξαγορά εκτάσεων δασικού χαρακτήρα
· Παραχωρητήρια για ρητινοκαλλιέργεια και δενδροκομική εκμετάλλευση καστανοτεμαχίων
· Περί υποχρεώσεων των ΟΤΑ όταν αιτούνται την εξαγορά ή την έγκριση επέμβασης για εκχερσωμένη έκταση δασικού χαρακτήρα.

Ο νομοθέτης του ν. 4389/2016 επέλεξε να εξεταστούν οι οικισμοί και οι οικιστικές πυκνώσεις με πολεοδομικά και περιβαλλοντικά κριτήρια σε επόμενο χρονικό στάδιο, και να προχωρήσει η κύρωση των δασικών χαρτών στον εκτός οικισμών χώρο ώστε επιτέλους η χώρα να έχει  (
Συνεχίσαμε την πίεση στους Δήμους – 
56
 νέοι δήμοι απέστειλαν τα όρια των οικισμών σε σχέση με 
τους 36 από τους 120 δήμους που τα απέστειλαν πριν τηνέναρξη της ανάρτησης των χαρτών (Ιανουάριος 2017)
.
)κυρωμένους δασικούς χάρτες.Παρόλα αυτά, μέχρι σήμερα το 23% από τους 120 δήμους (28 δήμοι) που βρίσκονται σε ανάρτηση δεν έχουν εκπληρώσει τη νομοθετική τους υποχρέωση, η οποία είχε τα εξής χαρακτηριστικά:
· η οριοθέτηση στο χάρτη εκ μέρους του δήμου των εγκεκριμένων σχεδίων πόλεως συνεπάγεται αυτόματα τη μη κατάρτιση δασικού χάρτη εντός αυτών των ορίων, ενώ
· η οριοθέτηση άλλων σχεδίων πόλεως και οικιστικών πυκνώσεων συνεπάγεται αυτόματα τη μη ανάρτηση του δασικού χάρτη εντός αυτών των ορίων και τη μετάθεση της επίλυσης των προβλημάτων δόμησης εντός δασικού χαρακτήρα εκτάσεων σε επόμενο στάδιο.
Με την επιλογή της καθυστέρησης και της μη συνεργασίας οι Δήμοι δεν διασφαλίζουν τα δικαιώματα των πολιτών τους και τους ωθούν στη διαδικασία υποβολής αντιρρήσεων, υποχρεώνοντάς τους και στην καταβολή του αντίστοιχου τέλους. Αν είχαν  οριοθετηθεί οι οικισμοί και οι οικιστικές πυκνώσεις, η υποβολή αντίρρησης δεν θα ήταν αναγκαία. Ταυτόχρονα με τη μη ενσωμάτωση στοιχείων για τις οικιστικές πυκνώσεις δημιουργούνται αμφισβητήσεις και επιπλοκές για τα κτίρια των πολιτών στις περιοχές αυτές, σε περιοχές που εμπίπτουν σε εκτάσεις που αφορούν στη δασική νομοθεσία.
Παράλληλα, δυσχεραίνεται και το έργο των Επιτροπών Εξέτασης Αντιρρήσεων που θα υποχρεωθούν να ελέγξουν περιπτώσεις δόμησης, ενώ ο νομοθέτης επέλεξε να εξεταστούν αυτές οι περιοχές με πολεοδομικά και περιβαλλοντικά κριτήρια σε επόμενο χρονικό στάδιο, και να προχωρήσει η κύρωση των δασικών χαρτών στον εκτός οικισμών χώρο.
Πρέπει να σημειωθεί ότι πριν την ανάρτηση των δασικών χαρτών, μόλις 3 στους 10 Δήμους είχαν υλοποιήσει τις υποχρεώσεις τους,  όσον αφορά στην οριοθέτηση των οικισμών και των οικιστικών πυκνώσεων επί των δασικών χαρτών, όπως προέβλεπε ο νόμος.Στην ανακοίνωσή μας στις 12 Ιουνίου 2017, 51 ΟΤΑ από τους 120 που συμμετέχουν στην ανάρτηση των δασικών χαρτών, δεν είχαν στείλει κανένα όριο.
Τώρα φτάσαμε στο σημείο να έχουν αναρτηθεί όρια από το 77% των δήμων, όταν στην αρχή ήμασταν στο 30%. Αυτό οφείλεται:
· στην εγκύκλιο του Φεβρουαρίου 2017, με την οποία επιτρέψαμε να γίνεται αυτή η οριοθέτηση των οικισμών και μετά την ανάρτηση των χαρτών
· στο Ν. 4467/2017 που επέτρεψε την οριοθέτηση και των οικιστικών πυκνώσεων μετά την ανάρτηση του χάρτη
· στο πλαίσιο συνεργασίας που διαμορφώσαμε με την ΚΕΔΕ
· στην δημοσιοποίηση των καθυστερήσεων με τα δελτία τύπου 
· στην επιστολή που απέστειλε προσωπικά ο Αν. Υπ. ΠΕΝ στους δημάρχους των 51 αυτών δήμων
Οι 28 Δήμοι που εξακολουθούν να μην έχουν στείλει όρια είναι:

1. 
2. ΑΝΑΤΟΛΙΚΗΣ ΜΑΝΗΣ
3. ΒΟΡΕΙΑΣ ΚΥΝΟΥΡΙΑΣ
4. ΓΟΡΤΥΝΙΑΣ
5. ΔΕΛΤΑ
6. ΔΟΞΑΤΟΥ
7. ΔΥΤΙΚΗΣ ΜΑΝΗΣ
8. ΔΩΔΩΝΗΣ
9. ΖΑΓΟΡΑΣ - ΜΟΥΡΕΣΙΟΥ
10. ΚΑΒΑΛΑΣ
11. ΚΑΣΣΑΝΔΡΑΣ
12. ΚΕΡΚΥΡΑΣ
13. ΚΙΜΩΛΟΥ
14. ΚΟΝΙΤΣΑΣ
15. ΜΕΤΣΟΒΟΥ
16. ΜΗΛΟΥ
17. ΜΥΚΟΝΟΥ
18. ΝΕΑΣ ΠΡΟΠΟΝΤΙΔΑΣ
19. ΝΟΤΙΑΣ ΚΥΝΟΥΡΙΑΣ
20. ΝΟΤΙΟΥ ΠΗΛΙΟΥ
21. ΟΙΧΑΛΙΑΣ
22. ΠΕΡΙΣΤΕΡΙΟΥ
23. ΠΥΛΟΥ - ΝΕΣΤΟΡΟΣ
24. ΣΙΘΩΝΙΑΣ
25. ΣΙΦΝΟΥ
26. ΣΚΟΠΕΛΟΥ
27. ΣΠΕΤΣΩΝ
28. ΧΙΟΥ
29. ΩΡΑΙΟΚΑΣΤΡΟ
ενώ ανά Νομό (Διεύθυνση Δασών που γίνεται η ανάρτηση), ο Πίνακας 2 δείχνει τα στατιστικά ενσωμάτωσης των δήμων.
Πίνακας 2. Στατιστικά ενσωμάτωσης Δήμων ανά Διεύθυνση Δασών Νομού
	ΕΝΟΤΗΤΑ
	ΟΚ
	ΣΥΝΟΛΟ
	ΕΝΟΤΗΤΑ
	ΟΚ
	ΣΥΝΟΛΟ
	ΕΝΟΤΗΤΑ
	ΟΚ
	ΣΥΝΟΛΟ

	ΑΘΗΝΩΝ
	1
	1
	ΘΕΣΣΑΛΟΝΙΚΗΣ
	7
	8
	ΠΕΙΡΑΙΩΣ
	6
	7

	ΑΝΑΤΟΛΙΚΗΣ ΑΤΤΙΚΗΣ
	2
	2
	ΙΩΑΝΝΙΝΩΝ
	5
	8
	ΠΕΛΛΑΣ
	1
	1

	ΑΡΓΟΛΙΔΑΣ
	1
	1
	ΚΑΒΑΛΑΣ
	1
	2
	ΠΙΕΡΙΑΣ
	3
	3

	ΑΡΚΑΔΙΑΣ
	2
	5
	ΚΕΡΚΥΡΑΣ
	0
	1
	ΠΡΕΒΕΖΑΣ
	1
	1

	ΑΧΑΙΑΣ
	5
	5
	ΚΟΖΑΝΗΣ
	4
	4
	ΡΟΔΟΠΗΣ
	1
	1

	ΔΡΑΜΑΣ
	1
	2
	ΚΥΚΛΑΔΩΝ
	1
	5
	ΣΑΜΟΥ
	1
	1

	ΔΥΤΙΚΗΣ ΑΤΤΙΚΗΣ
	8
	9
	ΛΑΚΩΝΙΑΣ
	4
	5
	ΦΘΙΩΤΙΔΑΣ
	1
	1

	ΔΩΔΕΚΑΝΗΣΟΥ
	2
	2
	ΛΑΡΙΣΑΣ
	7
	7
	ΦΛΩΡΙΝΑΣ
	1
	1

	ΕΒΡΟΥ
	0
	1
	ΛΕΣΒΟΥ
	1
	1
	ΧΑΛΚΙΔΙΚΗΣ
	2
	5

	ΕΥΒΟΙΑΣ
	8
	8
	ΜΑΓΝΗΣΙΑΣ
	3
	6
	ΧΙΟΥ
	0
	1

	ΗΛΕΙΑΣ
	7
	7
	ΜΕΣΣΗΝΙΑΣ
	3
	6
	
	
	

	ΗΡΑΚΛΕΙΟΥ ΚΡΗΤΗΣ
	1
	1
	ΞΑΝΘΗΣ
	1
	1

Τι έχει γίνει μέχρι τώρα από τον Γενάρη 2017 και έχει υπάρξει ενημέρωση και σε άλλες τεκμηριώσεις
)Ιστορικό έργου δασικών χαρτών (1/2017 έως 6/2017)
Οι αναρτήσεις στο 35% της χώρας ξεκίνησαν την Παρασκευή 13 Ιανουαρίου 2017 και συνεχίστηκαν κάθε Παρασκευή έως και τις 17 Φεβρουαρίου 2017 στις Διευθύνσεις Δασών των παρακάτω περιοχών (Πίνακας 3).
Πίνακας 3. Διευθύνσεις Δασών όπου τρέχει η ανάρτηση των δασικών χαρτών
	ΑΘΗΝΩΝ
	ΔΩΔΕΚΑΝΗΣΟΥ
	ΚΑΒΑΛΑΣ
	ΜΑΓΝΗΣΙΑΣ
	ΡΟΔΟΠΗΣ

	ΑΝΑΤΟΛΙΚΗΣ ΑΤΤΙΚΗΣ
	ΕΒΡΟΥ
	ΚΕΡΚΥΡΑΣ
	ΜΕΣΣΗΝΙΑΣ
	ΣΑΜΟΥ

	ΑΡΓΟΛΙΔΑΣ
	ΕΥΒΟΙΑΣ
	ΚΟΖΑΝΗΣ
	ΞΑΝΘΗΣ
	ΦΘΙΩΤΙΔΑΣ

	ΑΡΚΑΔΙΑΣ
	ΗΛΕΙΑΣ
	ΚΥΚΛΑΔΩΝ
	ΠΕΙΡΑΙΩΣ
	ΦΛΩΡΙΝΑΣ

	ΑΧΑΙΑΣ
	ΗΡΑΚΛΕΙΟΥ
	ΛΑΚΩΝΙΑΣ
	ΠΕΛΛΑΣ
	ΧΑΛΚΙΔΙΚΗΣ

	ΔΡΑΜΑΣ
	ΘΕΣΣΑΛΟΝΙΚΗΣ
	ΛΑΡΙΣΑΣ
	ΠΙΕΡΙΑΣ
	ΧΙΟΥ

	ΔΥΤΙΚΗΣ ΑΤΤΙΚΗΣ
	ΙΩΑΝΝΙΝΩΝ
	ΛΕΣΒΟΥ
	ΠΡΕΒΕΖΑΣ
	


Τι έλεγε η αρχική πρόβλεψη του ν. 4389/2016 τον οποίο εμείς σαν κυβέρνηση φέραμε στη βουλή και ψηφίσαμε
Η πρόβλεψη του εκάστοτε νόμου των δασικών χαρτών ήταν ότι όπου υπάρχει διαφωνία από φυσικά και νομικά πρόσωπα επί του χαρακτήρα μιας έκτασης, όπως αυτός φαίνεται στο δασικό χάρτη, τότε μπορεί να υποβληθεί αντίρρηση επί του περιεχομένου του.

Εμείς μειώσαμε για πρώτη φορά το ποσό κατά 10% (ΝΟΕΜ 2016) σε σχέση με τα ποσά των προηγούμενων λίγων αναρτήσεων των άλλων κυβερνήσεων και έπειτα αποφασίσαμε να τις μειώσουμε κι άλλο, φτάνοντας σε κάποιες κατηγορίες και το 80% (δημιουργήσαμε και μια επιπλέον κατηγορία). Σήμερα τα ποσά έχουν ως εξής:
Πίνακας 4. Τέλη αντιρρήσεων σήμερα και κατά το παρελθόν
	Κλάσηέκτασης
	ΚΥΑ 2014
	ΚΥΑ 11/2016
	ΚΥΑ 02/2017
	Μείωση σε σχέση με 2014

	α) <=100 m2
	50 €
	20 €
	10 €
	80 %

	β) <= 1.000 m2
	
	45 €
	40 €
	20 %

	γ) >1.000 m2 &<= 5.000 m2
	150 €
	135 €
	90 €
	40 %

	δ) >5.000 m2 &<= 10.000 m2
	500 €
	450 €
	180 €
	64 %

	ε) >10.000 m2 &<= 20.000 m2
	
	
	350 €
	30 %

	στ) >20.000 m2 &<= 100.000 m2
	1.000 €
	900 €
	700 €
	30 %

	ζ) >100.000 m2 &<= 300.000 m2
	2.000 €
	1.800 €
	1.400 €
	30 %

	η) >300.000 m2
	4.000 €
	3.600 €
	3.300 €
	18 %



Προβλέψαμε επίσης για πρώτη φορά περιπτώσεις ατέλειας:
1. Εφόσον η περίπτωση είναι σε περιοχή που συμπεριλήφθηκε στο δασικό χάρτη λόγω μη αποτύπωσης από τον ΟΤΑ του εγκεκριμένου σχεδίου πόλεως, 
2. ή σε περιοχή που χαρακτηρίζεται ως δασική στη φωτοερμηνεία της παλαιότερης αεροφωτογράφησης, αλλά περιλαμβάνεται σε κληροτεμάχια του εποικισμού ή του αναδασμού, 
3. ή σε περιοχή που χαρακτηρίζεται ως χορτολιβαδική ή βραχώδης, ή πετρώδης είτε κατά την παλαιότερη είτε κατά την πρόσφατη αεροφωτογράφιση, αλλά περιλαμβάνεται σε περιοχή του εποικισμού ή του αναδασμού, 
4. ή σε περιοχή με τελεσίδικη πράξη χαρακτηρισμού
5. ή σε περιοχή με εκκρεμείς πράξεις χαρακτηρισμού.
6. Τέλος, εφόσον η αμφισβήτηση αφορά περιοχή που έχουν έννομο συμφέρον οι ΟΤΑ Α ή Β βαθμού, η αντίρρηση υποβάλλεται ατελώς (αυτή προστέθηκε τον Απρίλιο).

Μέχρι στιγμής, 14.07.2017 (20.06.2017) η κατάσταση των αντιρρήσεων έχει ως εξής:
· Συνολικά υποβληθείσες αντιρρήσεις 38.960 (30.187).
· Έχουν υποβληθεί με καταβολή τέλους 23.827 (18.524) αντιρρήσεις
· Σύνολο εισπράξεων 2.073.120 €, περίπου 87 € ανά αντίρρηση (2.071.150 €, περίπου 112 €/αντίρρηση)
· Εκκρεμεί η πληρωμή σε 5.931 (3.965) αντιρρήσεις – Αναμενόμενο ποσό 864.400 € (579.470 €)
· Ατελείς αντιρρήσεις 9.202 (7.698)

Η ανάρτηση των δασικών χαρτών αποκάλυψε σημαντικά προβλήματα στο χώρο, όπως:
· Εκτάσεις που ανέκαθεν ήταν αγροτικές και έχουν κηρυχθεί αναδασωτέες (ΑΝ σε ΑΑ)
· Εκτάσεις δασικού χαρακτήρα που έχουν εκχερσωθεί (ΔΑ)
· Εκτάσεις γεωργικού χαρακτήρα που έχουν δασωθεί (ΑΔ)
· Καλλιέργειες που επιδοτούνται σε δασικού χαρακτήρα εκτάσεις

Έγινε διάλογος με όλους τους κοινωνικούς φορείς για επίλυση των προβλημάτων, με τη Γενική Διεύθυνση Δασών και της Αποκεντρωμένες Διοικήσεις, Συντονιστές ΑΔ και Δ/ντες Συντονισμού Δασών, Δασαρχεία και με όλους τους φορείς των Δασολόγων, με την Αυτοδιοίκηση (ΚΕΔΕ, ΕΝΠΕ), ενημερώσεις πολιτών σε εκδηλώσεις, συμμετοχή σε συναντήσεις κοινωνικών και επαγγελματικών  φορέων, κλπ.
Στο ΥΠΕΝ ανέλαβε «δράση» ομάδα εργασίας για το έργο των δασικών χαρτών με μέλη από το ΥΠΕΝ, ΥΠΑΑΤ, ΓΔ Δασών ΥΠΕΝ, ΟΠΕΚΕΠΕ, ΥΠΕΣ και ΕΚΧΑ ΑΕ.
Ο διάλογος με την κοινωνία και οι συζητήσεις της Ομάδας Εργασίας τροφοδότησαν τη νέα νομοθέτηση και πολλές εγκυκλίους και ρυθμίσεις.

Με το Νόμο 4462/2017 που ψηφίστηκε στις 22 Μαρτίου 2017 (Κύρωση του Μνημονίου Κατανόησης μεταξύ του Υπουργείου Περιβάλλοντος και Ενέργειας της Κυβέρνησης της Ελληνικής Δημοκρατίας και του Υπουργείου Βιομηχανίας και Ενέργειας της Κυβέρνησης της Δημοκρατίας του Αζερμπαϊτζάν για Συνεργασία στον τομέα των Ανανεώσιμων Πηγών και της Ενεργειακής Αποδοτικότητας και άλλες διατάξεις (ΦΕΚ Α΄ 39/28.03.2017)) ρυθμίζονται τα παρακάτω:
· Παράταση προθεσμίας υποβολής αντιρρήσεων κατά 45 ημέρες, σύνολο 105 ημέρες (πχ. Για Μεσσηνία, Ηλεία, Πιερία και Καβάλα μετατίθεται στις 8/5/17 από 23/3/17).
· Στον ΟΠΕΚΕΠΕ θα αποστέλλεται ο αναρτημένος δασικός χάρτης προς ενημέρωσή του και ο κυρωμένος χάρτης προς ενέργεια
· Άρση αναδάσωσης σε καλλιεργούμενες εκτάσεις και δυνατότητα των ΕΠΕΑ (Επιτροπών Εξέτασης Αντιρρήσεων) να εξετάζουν τον χαρακτήρα των εκτάσεων που εμφανίζονται σε αναδασωτέες περιοχές 
· Εμφάνιση αναδασμών στους χάρτες
[bookmark: _Toc488240875]Έκδοση νόμου 4467/2017
Με το Νόμο 4467/2017 που ψηφίστηκε στις 11 Απριλίου 2017 (Τροποποιήσεις Διατάξεων της Δασικής Νομοθεσίας και άλλες Διατάξεις (ΦΕΚ Α΄ 56/13.04.2017)) ρυθμίζονται με τα Άρθρα 1 έως 6 θέματα που αφορούν άμεσα ή έμμεσα τους δασικούς χάρτες:
Άρθρο 1: Αναδάσωση και άλλες δασοκομικές εργασίες
· Πληρωμή από τον δικαιούχο της δαπάνης αναδάσωσης για εκτάσεις ως 4 στρ , χωρίς την υποχρέωση σύνταξης σχετικής μελέτης
· Δυνατότητα άλλων δασοκομικών εργασιών αντί της αναδάσωσης
Άρθρο 2: Γεωργική εκμετάλλευση εκτάσεων δασικού χαρακτήρα και ιδίως αυτών που εκχερσώθηκαν προ του 1975
· Επιτρέπονται μικροεγκαταστάσεις που εξυπηρετούν την αγροτική καλλιέργεια
· Για την εξαγορά λαμβάνονται υπόψιν και οι ένορκες βεβαιώσεις σε συνδυασμό με άλλα έγγραφα
· Μειώνεται το τίμημα εξαγοράς στο ¼ της αντικειμενικής
· Μπορεί να καταβάλλεται σε 100 μηνιαίες δόσεις
· Κατώτατη μηνιαία δόση στα 30 €
· Εάν είναι επιθυμητό, δίνεται η δυνατότητα μόνο για έγκριση επέμβασης
· Δήλωση της έκτασης στον ΟΣΔΕ
Άρθρο 3: Λοιπές επιτρεπτές επεμβάσεις
· Χωροθετούνται οι υδατοκαλλιέργειες (χερσαίες εγκαταστάσεις) επί εκτάσεων δασικού χαρακτήρα
· Χωροθετούνται τα αστεροσκοπεία στις ίδιες εκτάσεις και δίνονται 3 χρόνια για τη νομιμοποίησή τους
· Χωροθετούνται τα μελίσσια εκτός πάρκων, αλσών και χώρων αναψυχής, ενώ αφαιρείται το κατώτατο όριο απόστασης για επεμβάσεις που γίνονται σε εκτάσεις τουριστικού και αρχαιολογικού ενδιαφέροντος
Άρθρο 4: Γεωργική εκμετάλλευση εκτάσεων δασικού χαρακτήρα που εκχερσώθηκαν μεταξύ 1975-2007
· Επιτρέπονται μικροεγκαταστάσεις που εξυπηρετούν την αγροτική καλλιέργεια
· Αναγκαία οικονομοτεχνική μόνο για τις εκτάσεις που δεν είναι στον ΟΣΔΕ
· Η αναδάσωση περιλαμβάνεται πια σε συνολικό τίμημα (δαπάνη αναδάσωσης + αντάλλαγμα χρήσης) το οποίο είναι μεγαλύτερο από το αντάλλαγμα χρήσης του άρθρου 2
· Κατώτατη μηνιαία δόση στα 30 €
· Δυνατότητα μεταγραφής του δικαιώματος χρήσης στο Κτηματολόγιο
· Δήλωση της έκτασης στον ΟΣΔΕ
· Έκδοση ΥΑ για τον τρόπο λειτουργίας του 47 και 47Β και για τη διαπιστωτική πράξη μεταγραφής
Άρθρο 5: Δασικοί χάρτες και αιτήσεις τακτοποίησης γεωργικών εκμεταλλεύσεων
· Δυνατότητα αποφάσεων επί αναρτημένου χάρτη για τις ΑΕΠΟ
· Πρόσληψη από ΕΚΧΑ δασικών υπαλλήλων για τη λειτουργία της κατάρτισης των δασικών χαρτών
· Αίτηση εξαγοράς ή επέμβασης που αναστέλλει την κύρωση του χάρτη στην αιτούμενη έκταση μέχρι την ολική κύρωσή του.
· Παράταση δύο μηνών της προθεσμίας υποβολής αντιρρήσεων για όσες περιοχές λήγει η προθεσμία άμεσα, ώστε να μπορούν να υπαχθούν στις νέες διατάξεις για τις εκχερσώσεις.
· Δυνατότητα λειτουργίας των Επιτροπών Δασολογίου επί αναρτημένου χάρτη
· Ανάρτηση ορίων οικιστικών πυκνώσεων έως τη λήξη της περιόδου των αντιρρήσεων


Άρθρο 6: Περί δασωμένων αγρών και χορτολιβαδικών εκτάσεων
· Εντάσσονται στους δασωμένους αγρούς α) τα κληροτεμάχια, β) οι εκτάσεις που δεν εμφανίζονται με δασική μορφή σήμερα, αλλά είναι ΑΔ, γ) οι εκτάσεις που έχουν τελεσίδικη πράξη χαρακτηρισμού.
· Δίνεται η δυνατότητα στις Επιτροπές Δασολογίου να αποφασίζουν επί αναρτημένου χάρτη για το αν είναι δάσος ή δασική έκταση ώστε να βρει εφαρμογή το άρθρο 67 (δασωμένοι αγροί)
· Ένταξη των πεδινών χορτολιβαδικών εκτός δασικής νομοθεσίας, μόνο των περιπτώσεων που έχουν χαρακτηριστεί ως γενικά χορτολιβαδικές και εντάσσονται σε αυτή.
Τέλος, με το ν. 4478/2017 δόθηκε παράταση στην ανάρτηση των δασικών χαρτών έως τις 27 Ιουλίου 2017
[bookmark: _Toc488240876]Έκδοση Κοινών Υπουργικών Αποφάσεων (ΚΥΑ)
Για την απρόσκοπτη εκτέλεση του έργου της κατάρτισης δασικών χαρτών υπήρξε αναγκαία η έκδοση διαφόρων Κοινών Υπουργικών Αποφάσεων, οι οποίες προβλέπονταν από το υπάρχον νομικό καθεστώς, είτε αυτού που αφορά άμεσα τους δασικούς χάρτες, είτε αυτού που αφορά τροποποιήσεις της δασικής νομοθεσίας που επηρεάζουν το έργο των δασικών χαρτών. Συγκεκριμένα:
· ΚΥΑ 147797/2746/30.11.2016 - Καθορισμός ειδικού τέλους για την άσκηση αντιρρήσεων κατά του περιεχομένου αναρτημένου δασικού χάρτη
· ΚΥΑ 151585/323/3.2.2017 - Καθορισμός ειδικού τέλους για την άσκηση αντιρρήσεων κατά του περιεχομένου αναρτημένου δασικού χάρτη
· ΚΥΑ 155973/999/26.4.2017 – Τροποποίηση και συμπλήρωση της ΚΥΑ 151585/323/3.2.2017
Οι παραπάνω τρεις (ΚΥΑ) αφορούν το ύψος των τελών αντιρρήσεων επί του περιεχομένου του αναρτημένου δασικού χάρτη. Στην πρώτη ΚΥΑ έγινε μείωση κατά 10% σε σχέση με την ΚΥΑ του 2014, με τη δεύτερη μείωση έως και 80% και προσθήκη νέας κατηγορίας, ενώ με την τρίτη ΚΥΑ προβλέφθηκαν περισσότερες κατηγορίες ατελούς υποβολής αντιρρήσεων.
· ΚΥΑ 156157/2343/27.4.2017 - Τροποποίηση και συμπλήρωση της Υπουργικής Απόφασης 117653/6833/28-11-2014 αναπροσαρμογής ποσοστών του ύψους καταβολής ανταλλάγματος χρήσης επί επιτρεπτών επεμβάσεων σε δάση, δασικές εκτάσεις ή δημόσιες εκτάσεις των περιπτώσεων α΄ και β΄ της παραγράφου 5 του άρθρου 3 του ν. 998/1979, ως ισχύει
Με την ΚΥΑ αυτή προβλέπονται ειδικά ποσοστά του ανταλλάγματος χρήσης που πληρώνουν για χρήση δασικών εκτάσεων όσοι ασκούν γεωργική καλλιέργεια.
[bookmark: _Toc488240877]Έκδοση Υπουργικών Αποφάσεων
Σημαντικές παρεμβάσεις για το έργο των δασικών χαρτών έγιναν και με Υπουργικές Αποφάσεις του Αναπληρωτή Υπουργού Περιβάλλοντος και Ενέργειας Σωκράτη Φάμελλου. Η βασικότερη αφορά τον καθορισμό των πρόδηλων σφαλμάτων επί των χαρτών, ενώ πολύ σημαντική είναι και η υπογραφή για την αμοιβή των δικηγόρων που θα συμμετέχουν στις Επιτροπές Εξέτασης Αντιρρήσεων.
· Υ.Α. 153394/919/12.04.2017 - Καθορισμός, προσδιορισμός, τρόπος και διαδικασία διόρθωσης πρόδηλων σφαλμάτων στην κατάρτιση και κύρωση των δασικών χαρτών.
Καθορίζονται εννέα (9) περιπτώσεις ειδικών σφαλμάτων που είναι προφανή σφάλματα στους δασικούς χάρτες και δίνονται τρόποι διόρθωσής τους. Για τους πολίτες έχει προβλεφθεί η ατελής υποβολή αίτησης για επίλυση και διόρθωση του πρόδηλου σφάλματος.
· Υ.Α. (153395/920/12.4.2017) - Καθορισμός αποζημίωσης ιδιώτη δικηγόρου μέλους Επιτροπής Εξέτασης Αντιρρήσεων (ΕΠ.Ε.Α.) κατά τού περιεχομένου τού δασικού χάρτη
Με την παραπάνω ΥΑ προβλέπεται αμοιβή 45 € για τους δικηγόρους που θα συμμετέχουν στις ΕΠΕΑ και ανώτατο όριο συμμετοχών τις 50 συνεδριάσεις.
· Υ.Α. (156586/2798/19.5.2017) –Καθορισμός του τρόπου και της διαδικασίας χορήγησης της έγκρισης γεωργικής εκμετάλλευσης, των απαιτούμενων δικαιολογητικών, των υποχρεώσεων του δικαιούχου και κάθε αναγκαία λεπτομέρεια για την εφαρμογή των άρθρων 47 και 47Β του νόμου του ν. 998/1979 όπως αντικαταστάθηκαν με το άρθρο 36 του ν. 4280/2014 και το άρθρο 12 του νόμου 4315/2014 αντίστοιχα και τροποποιήθηκαν με τα άρθρα 2 και 4 του νόμου 4467/2017.
· Υ.Α. (157196/3204/7.6.2017): Καθορισμός τύπου του τίτλου κυριότητας της παρ. 11 του άρθρου 47 και του τύπου της διαπιστωτικής πράξης της παρ. 2 του άρθρου 47Β του νόμου 998/1979, ως ισχύει.  
[bookmark: _Toc488240878]Εγκύκλιες αποφάσεις
Για την απρόσκοπτη λειτουργία του έργου των Δασικών Χαρτών εκδόθηκαν από τον Αναπληρωτή Υπουργό Σωκράτη Φάμελλο και τον Γενικό Διευθυντή Δασών Κωνσταντίνο Δημόπουλο οι παρακάτω εγκύκλιες αποφάσεις.
· Εγκύκλιος οικ.156582/2790/19.5.2017 - Διαπιστωτική πράξη εννοιολογικού προσδιορισμού και αντιστοίχου διάκρισης, των εκτάσεων που υπήχθησαν τελεσιδίκως στις παρ. 6β ή 6γ του άρθρου 3 ν. 998/1979 ρυθμιζόμενες με την παρ. 7 της ανωτέρω διάταξης, προ ισχύος του ν. 4280/2014.
Με την εγκύκλιο αυτή πραγματοποιείται η πρόβλεψη του Ν. 4467/2017 για την έκδοση διαπιστωτικής πράξης με την οποία θα πιστοποιείται η ένταξη χορτολιβαδικών εκτάσεων στην κατηγορία των πεδινών χορτολιβαδικών, είτε αυτεπάγγελτα από τη Δασική Υπηρεσία, είτε μετά από αίτηση του ενδιαφερόμενου.
· Εγκύκλιος 151590/331/06-02-2017 - Ενημέρωση χαρτών με τα όρια των οικισμών 
Με την εγκύκλιο αυτή δόθηκε η δυνατότητα στις Διευθύνσεις Δασών και την ΕΚΧΑ να οριοθετούν στους αναρτημένους χάρτες μέχρι τη λήξη της προθεσμίας υποβολής των αντιρρήσεων τα όρια των εγκεκριμένων και προσωρινών σχεδίων πόλης.
· Εγκύκλιος 153373/441/22.2.2017 - Άρση αναδάσωσης σε καλλιεργούμενες εκτάσεις
Με την εγκύκλιο αυτή, η οποία συμπληρώθηκε αργότερα και με το Νόμο 4462/2017, οι εκτάσεις που ήταν ανέκαθεν γεωργικές και εσφαλμένα έχουν χαρακτηριστεί ως αναδασωτέες, αποχαρακτηρίζονται με τον τρόπο που καθορίζει η εγκύκλιος, εφόσον συντρέχουν αδιαμφησβήτητοι λόγοι.
· Εγκύκλιος 153393/918/12.04.2017 - Οδηγίες για περιοχές τού αναρτημένου δασικού χάρτη με ισχύουσες πράξεις τής διοίκησης.
Με την εγκύκλιο αυτή προβλέφθηκε ότι δεν υπάρχει λόγος υποβολής αντίρρησης από τους πολίτες εφόσον η έκτασή τους βρίσκεται σε νόμιμη αλλαγή χρήσης μετά πράξεις της διοίκησης.
· Εγκύκλιος 151171/4/3.1.2017 - Περιοχές άρθρου 23 παρ. 2α΄ και 2β΄ ν. 3889/2010. 
Η εγκύκλιος έδινε οδηγίες για τους προς ανάρτηση χάρτες σε σχέση με τα σχέδια πόλεως.
[bookmark: _Toc488240879]Συναντήσεις για θέματα Δασικών Χαρτών
Όλη η παραπάνω νομοθεσία δημιουργήθηκε μετά από συνεχείς συναντήσεις, ημερίδες, σεμινάρια και συσκέψεις που πραγματοποίησε κατά κύριο λόγο ο ίδιος ο Αναπληρωτής Υπουργός, καθώς και προσωπικό του Γραφείου του Αν. Υπ. ΠΕΝ. 
Ενδεικτικά παρατίθενται:
· Σύσκεψη με Γενικούς Γραμματείς Αποκεντρωμένων Διοίκησεων (Αθήνα, 31/1/2017)
· Ομιλία στην Ημερίδα «Αναρτήσεις Δασικών Χαρτών στη Θεσσαλονίκη» που διοργάνωσε το ΤΕΕ, το ΓΕΩΤΕΕ και ο Δικηγορικός Σύλλογος Θεσσαλονίκης (Θεσσαλονίκη, 06/02/2017).
· Ομιλία στην Ημερίδα της Γενικής Διεύθυνσης Ανάπτυξης και Προστασίας Δασών και Αγροπεριβάλλοντος του ΥΠΕΝ, με θέμα την Ανάρτηση των Δασικών Χαρτών (Αθήνα, 07/02/2017).
· Ομιλία σε δύο εκδηλώσεις σε Αθήνα και Θεσσαλονίκη με αφορμή την Παγκόσμια Ημέρα Δασοπονίας (Αθήνα & Θεσσαλονίκη, 21/03/2017).
· Ομιλία στο Διοικητικό Συμβούλιο της Κεντρικής Ένωσης Δήμων Ελλάδος (ΚΕΔΕ) για τους Δασικούς Χάρτες (Αθήνα, 11/04/2017).
· Αθήνα, εκδήλωση του Τεχνικού Επιμελητηρίου Ελλάδας (ΤΕΕ) & του Γεωτεχνικού Επιμελητηρίου Ελλάδος (ΓΕΩΤΕΕ) (13/03/2017)
· Θεσσαλονίκη, εκδήλωση της Περιφερειακής Ένωσης Δήμων Κεντρικής Μακεδονίας (27/03/2017)
· Ομιλία στο Διοικητικό Συμβούλιο της Ένωσης Περιφερειών Ελλάδας (ΕΝΠΕ) (Αθήνα, 16/05/2017).
· Ημερίδες εκπαίδευσης προσωπικού Δασικών Υπηρεσιών για τα νέα εργαλεία της δασικής νομοθεσίας (Θεσσαλονίκη 15/05/2017, Αθήνα 18/05/2017).
· Αθήνα, εκδήλωση κατοίκων Τριφυλλίας (03/04/2017)
· Αθήνα, εκδήλωση Παναρκαδικού συλλόγου (07/04/2017)
· Σταυρός Θεσσαλονίκης (17/04/2017)
· Πολύγυρος Χαλκιδικής (21/04/2017)
· Βασιλικά Θεσσαλονίκης (22/04/2017)
· Ασκός Θεσσαλονίκης (23/04/2017)
· Σοχός Θεσσαλονίκης (30/04/2017)
· Χανιά (19/05/2017)
· Συναντήσεις με στελέχη της Δασικής Υπηρεσίας σε Λακωνία και Μεσσηνία (23 Ιουνίου 2017)
· Νέα συμμετοχή στο Διοικητικό Συμβούλιο της ΚΕΔΕ (Αθήνα, 19 Ιουλίου 2017)
[bookmark: _Toc488240880]Οδηγός επίλυσης προβλημάτων
[bookmark: _Toc488240881] (
Δημιουργία οδικού χάρτη αντιμετώπισης των προβλημάτων που ανέκυψαν κατά την ανάρτηση
)Επίλυση επί αναδασωτέων γεωργικών εκτάσεων (Ν 4462/17)
· Αυτεπάγγελτη εξαίρεση από τη μερική κύρωση εκτάσεων ΑΝ σε ΑΑ ή ΑΝ σε ΠΑ
· Εφαρμογή άρθρου 44 §4 ν. 998/79
· Ολοκλήρωση της διαδικασίας πριν την ολική κύρωση του χάρτη (περίπου Φεβ 2018)
· Υποχρέωση Συντονιστή Αποκ. Δκσης για εφαρμογή
· Μη αναγκαία η υποβολή αντιρρήσεων από τους πολίτες (δεν απαγορεύεται φυσικά, αλλά αποτελεί άσκοπη ενέργεια)
[bookmark: _Toc488240882]Τακτοποίηση εκχερσωμένων εκτάσεων (Ν 4467/17)
· Εξαίρεση από τη μερική κύρωση, ύστερα από αίτηση του ενδιαφερόμενου, εκτάσεων χαρακτηρισμένων ως ΔΑ ή ΧΑ
· Είναι συγχρόνως ενταγμένες στο ΟΣΔΕ
· Αιτήσεις γι αυτή την περίπτωση και μόνο, έως τις 27 Ιουλίου 2017
· Κατάθεση μόνο τοπογραφικού
· Ολοκλήρωση της διαδικασίας εντός 6μήνου (έκδοση απόφασης ένταξης από Δντη Συντονισμού)
Δίνεται η δυνατότητα στον πολίτη να υποβάλλει τόσο αίτηση εξαγοράς ή χρήσης της έκτασης όσο και αντίρρηση
· Ο πολίτης έχει δικαίωμα να υποβάλλει αίτηση υπαγωγής είτε στις διατάξεις για τις προ του 1975 εκχερσώσεις ή για αυτές μεταξύ 1975-2007 έως τις 27 Ιουλίου 2017
· Δεν αναιρείται το δικαίωμά του να υποβάλλει αντίρρηση επί του περιεχομένου του χάρτη (διαφωνία με το Δ ή το Χ της παλαιότερης αεροφωτογράφησης)
· Θα εξετάζεται από τις ΕΠΕΑ πρώτα η αντίρρηση
· Εάν απορριφθεί, θα εξετάζεται η αίτηση τακτοποίησης της εκχέρσωσης
· Εξυπακούεται ότι αν γίνει δεκτή η αντίρρηση, δεν υπάρχει αντικείμενο για την εξέταση της αίτησης
ΠΡΟΣΟΧΗ!! Δεν αναιρείται το δικαίωμα του πολίτη να υποβάλλει αίτηση υπαγωγής για την τακτοποίηση εκχερσώσεων και μετά τις 27 Ιουλίου 2017. 
Ο νόμος 998/1979 ορίζει τον Αύγουστο 2018 (είναι έτοιμη η ΥΑ) ως καταληκτική ημερομηνία για τις προ του 1975 εκτάσεις
Δεν ορίζεται στη νομοθεσία καταληκτική ημερομηνία για τις μεταξύ 1975-2007 εκτάσεις
Εφόσον απαιτηθεί η εξαγορά ή η έγκριση επέμβασης μειώσαμε κατά πολύ τα αναγκαία ποσά για να παραχωρηθεί η έκταση στον δικαιούχο
Πίνακας 5.  Τιμές εξαγοράς ή χρήσης εκτάσεων
	Νέο τιμολόγιο εξαγοράς ή χρήσης εκτάσεων
(έστω ότι κοστίζει 600 €/στρ τόσο η αντικειμενική όσο και η αξία δάσους)

	Κατηγορία κόστους
	Εκτάσεις προ του 1975
	Εκτάσεις μετά το 1975 και έως 2007

	1) Απόκτηση κυριότητας
	¼ της αντικειμενικής σε 100 δόσεις
	150 €/στρ
	-
	-

	2) Αντάλλαγμα χρήσης:
	Σε 100 δόσεις
	Σε 100 δόσεις

	α) Δημόσιο δάσος
	20% αξίας δάσους
	120 €/στρ
	20% αξίας δάσους
	120 €/στρ

	β) Ιδιωτικό δάσος
	12,5% αξίας δάσους
	75 €/στρ
	12,5% αξίας δάσους
	75 €/στρ

	γ) Χορτολίβαδο
	15% αξίας δάσους
	90 €/στρ
	15% αξίας δάσους
	90 €/στρ

	3) Κόστος αναδάσωσης
	-
	-
	10% αξίας δάσους
	60 €/στρ



[bookmark: _Toc488240883]Πρόδηλα Σφάλματα
Ένα,επίσης, πολύ σημαντικό πρόβλημα που λύσαμε ήταν η ύπαρξη πρόδηλων σφαλμάτων επί του δασικού χάρτη. 
Αυτά μπορεί να είναι οποιαδήποτε:
1) τεχνικού χαρακτήρα απόκλιση ή εσφαλμένη τεχνική απόδοση των οριογραμμών που παρατηρείται πάνω στα φωτογραμμετρικά υπόβαθρα και προκύπτει ή από μετρήσεις εδάφους ή φωτοερμηνευτικής απόδοσης του θεματικού περιεχομένου του χάρτη, που έρχεται σε αντίθεση με την εικόνα, που παρουσιάζεται σ’ αυτά,
2) παράλειψη, εκ παραδρομής, της αποτύπωσης σαφώς δασικής έκτασης εντός ευρύτερης άλλης μορφής (αγροτικής κλπ.) και το αντίστροφο
3) απεικόνιση εμφανώς λανθασμένης αγροτικής έκτασης ως δασικής και το αντίστροφο,
4) παράλειψη εγγραφών στοιχείων των πολυγώνων του χάρτη στη βάση δεδομένων,
5) λάθος αποτύπωση θεματικής επιφάνειας που οφείλεται σε διαμορφωμένα στοιχεία εικόνας (φωτογραφίας) λόγω διαβαθμισμένων περιοχών,
6) απόδοση ως χορτολιβαδικής έκτασης που αφορά σε πεδινή και ομαλής κλίσης περιοχή, η οποία εξαιρείται της υπαγωγής στις διατάξεις της δασικής νομοθεσίας, σύμφωνα με το π.δ. 32/2016 (ΦΕΚ 46 Α’)
7) απόδοση ως χορτολιβαδικής έκτασης που αφορά σε αναγνωρισμένη, κατά τις κείμενες διατάξεις, έναντι του Δημοσίου ως ιδιωτικής, η οποία εξαιρείται της υπαγωγής στις διατάξεις της δασικής νομοθεσίας,
8) απόδοση ως δασικής, έκτασης που αφορά τεχνητή δασική φυτεία, η οποία εξαιρείται της υπαγωγής στις διατάξεις της δασικής νομοθεσίας, και
9) ειδικά σφάλματα που οφείλονται σε παράλειψη απεικόνισης πράξεων της διοίκησης πριν την κύρωση του δασικού χάρτη

Διόρθωση πρόδηλων σφαλμάτων
Στην παρούσα φάση (ήδη αναρτημένοι χάρτες) και στην περίπτωση όπου είτε:
i) αυτεπάγγελτα διαπιστώνονται από το τμήμα Δασικών Χαρτογραφήσεων της οικείας Διεύθυνσης Δασών,
ii) διαπιστώνονται κατόπιν υποβολής σχετικού αιτήματος στην οικεία Διεύθυνση Δασών,
iii) έχουν υποβληθεί ως αντιρρήσεις,
προωθούνται από την αρμόδια Διεύθυνση Δασών στην ΕΠ.Ε.Α., συνοδευόμενες από σχετικό υπόμνημα με το αιτιολογικό της υπαγωγής τους στις περιπτώσεις πρόδηλου σφάλματος.

Σχέση πρόδηλου σφάλματος και αντίρρησης
· Ο πολίτης έχει δικαίωμα να υποβάλλει αίτημα στη Διεύθυνση Δασών για διόρθωση του πρόδηλου σφάλματος έως τις 27 Ιουλίου 2017
· Δεν αναιρείται το δικαίωμά του για υποβολή αντίρρησης
· Θα εξετάζεται από τις ΕΠΕΑ πρώτα η αίτηση για πρόδηλο σφάλμα
· Εφόσον απορριφθεί, θα εξετάζεται η αντίρρηση
· Εξυπακούεται ότι εφόσον γίνει αποδεκτό από την ΕΠΕΑ ότι υπάρχει σφάλμα στον χάρτη, η αντίρρηση δεν θα εξετάζεται
· Το καταβληθέν, σε αυτή την περίπτωση, αντίτιμο θα επιστρέφεται.
· Η ΕΚΧΑ ΑΕ δημιούργησε εφαρμογή όπου μπορεί να υποβληθεί αίτηση πρόδηλου σφάλματος
· Με αυτό τον τρόπο οριοθετείται η έκταση ή το σημείο πιθανού σφάλματος και εξαιρείται από την μερική κύρωση
· Είναι δυνατή και η τροποποίηση ήδη υποβληθεισών αντιρρήσεων και κατάθεσή τους ως πρόδηλων.


[bookmark: _Toc488240884]Επόμενα στάδια του έργου των δασικών χαρτών
[bookmark: _Toc488240885]Μελλοντικέςδιατάξεις του εξελισσόμενου έργου
Αναμένονται οι παρακάτω διατάξεις, οι οποίες εξυπηρετούν επιπρόσθετα την υλοποίηση του έργου, όπως παρακάτω:
· ΚΥΑ που αφορά την πρόσληψη δασικών υπαλλήλων για 8 μήνες στη δασική υπηρεσία για την υλοποίηση του έργου των δασικών χαρτών.
· ΥΑ για την παράταση της δυνατότητας εξαγοράς εκτάσεων έως τον Αύγουστο 2018.
· Οποιαδήποτε νέα διάταξη χρειαστεί για το έργο των Επιτροπών Εξέτασης των Αντιρρήσεων (ΕΠ.Ε.Α.).

[bookmark: _Toc488240886]Επόμενες αναρτήσεις και νέοι δασικοί χάρτες
· Ανάρτηση μέσα στο 2017 των χαρτών που είναι έτοιμοι και αφορούν το 17% της χώρας (πχ ΠΕ Πέλλας, Κιλκίς, Ημαθίας, Σερρών και Ανατολική Αττική) 
· Προκήρυξη του υπόλοιπου 46% περίπου της χώρας μέσα στον Ιούλιο 2017. 
· Εκδόθηκε ήδη η ΥΑ 158576/1579/4.7.2017 με τις τεχνικές προδιαγραφές και το τιμολόγιο των νέων δασικών χαρτών
· Μέχρι τις 26/7/2017 βρίσκεται σε διαβούλευση η διακήρυξη του έργου ώστε έως 31 Ιουλίου 2017 αυτό να έχει προκηρυχθεί.

Λεωφόρος Μεσογείων 119

ΟΠΕΚΕΠΕ


Φορέας ενημέρωσης των αγροτών που δηλώνουν εκτάσεις στο ΟΣΔΕ και επηρεάζονται από την ανάρτηση των δασικών χαρτών


Γενική Διεύθυνση Δασών ΥΠΕΝ & Αποκεντρωμένες Δασικές Υπηρεσίες


Φορείς διαχείρισης και υποδοχής των αιτήσεων των αγροτών


ΕΚΧΑ ΑΕ


Φορέας κατασκευής εφαρμογής που θα βοηθήσει τη Δασική Υπηρεσία για τη γρηγορότερη εξυπηρέτηση των πολιτών

